युवती के शरीर पर नीले रंग की जींस, कॉफी कलर की जैकेट, सफेद-हरी धारीदार कमीज व बाएं हाथ में कलावा बंधा था। स्थानीय लोगों के मुताबिक, युवती के कपडे़ अस्त-व्यस्त थे, जिससे आशंका जताई जा रही है कि युवती के साथ दुष्कर्म करने के बाद उसकी हत्या की गई होगी। हालांकि थाना प्रभारी ने दुष्कर्म की आशंका से इनकार करते हुए कहा कि पोस्टमार्टम के बाद ही पूरी स्थिति साफ हो सकेगी। थाना प्रभारी के अनुसार, इस युवती की कहीं और हत्या करने के बाद नवीन नगर इलाके में शव फेंका गया है। यह इलाका दिल्ली से सटा हुआ है। शव की शिनाख्त के लिए दिल्ली पुलिस को भी सूचना दे दी गई है।